[{"text_idx": "#000003", "text": "Trump: maailm ei kavatse sallida Po\u0303hja-Korea tuumas\u030cantaaz\u030ci"}, {"text_idx": "#000005", "text": "USA president Donald Trump hoiatas kolmapa\u0308eval Po\u0303hja-Koread, et maailm ei kavatse sallida riigi tuumas\u030cantaaz\u030ci. Trump to\u0303otas vedada Hiina osavo\u0303tul rahvusvahelist kampaaniat maksimaalse surve avaldamiseks Pyongyangile."}, {"text_idx": "#000006", "text": "\"U\u0308tlesin selgelt va\u0308lja, et me ei luba sellel va\u0308a\u0308rastunud diktatuuril hoida maailma tuumas\u030cantaaz\u030ci pantvangis,\" u\u0308tles Trump telepo\u0308o\u0308rdumises pa\u0308rast Aasia ringreisilt naasmist."}, {"text_idx": "#000007", "text": "Kriitikute hinnangul ei ole USA presidendil ligi kahe na\u0308dala pikkuselt Aasia ringso\u0303idult suuri saavutusi ette na\u0308idata, kuid Trumpi va\u0308itel o\u0303nnestus tal mobiliseerida piirkonna riigid vastuseisule Po\u0303hja-Korea tuumaa\u0308hvardusele."}, {"text_idx": "#000011", "text": "Trumpi so\u0303nul on Washington ja Peking u\u0308hel no\u0303ul, et ettepanek, mille kohaselt Po\u0303hja-Korea ku\u0308lmutab oma tuumaprogrammi vastuseks USA ja Lo\u0303una-Korea u\u0308histe so\u0303java\u0308eo\u0303ppuste peatamisele, ei ole vastuvo\u0303etav."}, {"text_idx": "#000012", "text": "Venemaa ja Hiina on teinud ettepaneku peatada pingete va\u0308hendamiseks Korea poolsaarel USA-Lo\u0303una-Korea o\u0303ppused ning Po\u0303hja-Korea raketi- ja tuumakatsetused."}, {"text_idx": "#000013", "text": "Trump haaras 25 minutit kestnud ko\u0303ne jooksul korduvalt veepudeli ja\u0308rele ja paistis ringreisi ja\u0308rel va\u0308sinuna."}, {"text_idx": "#000014", "text": "USA riigipea so\u0303nul oli tema ringso\u0303idul kolm eesma\u0308rki: u\u0308hendada maailm Po\u0303hja-Korea tuumaambitsioonide vastu, tugevdada liitlassuhteid piirkonnas ja no\u0303uda \"o\u0303iglast ja vastastikkust kaubandust\"."}, {"text_idx": "#000015", "text": "Presidendi so\u0303nul na\u0308itas tema auks Aasias lahti rullitud punane vaip, et \"USA on tagasi\". \"Ko\u0303ikjal, kuhu me la\u0308ksime, tervitasid meie vo\u0303o\u0303rustajad meie delegatsiooni ja mind erakordse soojuse, ku\u0308lalislahkuse ja mis ko\u0303ige ta\u0308htsam, lugupidamisega,\" lausus Trump."}, {"text_idx": "#000016", "text": "\"U\u0308hendriikide taasleitud enesekindlus ja seisund maailmas pole kunagi olnud tugevamad kui praegu,\" so\u0303nas ta."}, {"text_idx": "#000017", "text": "President lubas tegutseda kiiresti USA kaubanduspuuduja\u0308a\u0308gi va\u0308hendamiseks Aasia riikidega. Tema so\u0303nul on USA 800 miljardi dollari suurune aastane kaubanduspuuduja\u0308a\u0308k teiste riikidega vastuvo\u0303etamatu ning seda ootab ees kiire va\u0308henemine."}, {"text_idx": "#000019", "text": "\"Selle asemel, et Jaapanis ja Lo\u0303una-Koreas va\u0308ljendatud Po\u0303hja-Korea ohu vastaselt kolmepoolse u\u0308htsuse so\u0303numilt positiivselt edasi liikuda, sa\u0308utsus president Trump selle kohta, kui palju ta on pingutanud, et olla Kim Jong-uni so\u0303ber ja nimetas teda lu\u0308hikeseks ja paksuks,\" so\u0303nas senaator."}, {"text_idx": "#000023", "text": "Fotod: Po\u0303hja-Koreas ta\u0308histati o\u0303nnestunud raketikatsetust"}, {"text_idx": "#000024", "text": "USA: Po\u0303hja-Korea osas on endiselt vo\u0303imalik diplomaatiline lahendus"}, {"text_idx": "#000025", "text": "Trump kuulutas Po\u0303hja-Korea terrorismi riiklikuks sponsoriks"}, {"text_idx": "#000027", "text": "USA korraldas Po\u0303hja-Koreale suunatud jo\u0303udemonstratsiooni"}, {"text_idx": "#000030", "text": "Trump saatis Lo\u0303una-Korea parlamendist Kimile so\u0303numi"}, {"text_idx": "#000031", "text": "Trumpi so\u0303nul on Po\u0303hja-Korea globaalne oht, USA alustab peagi suuro\u0303ppust"}, {"text_idx": "#000035", "text": "Uustulnuk Burnley sai Inglismaal esimese vo\u0303idu"}, {"text_idx": "#000047", "text": "Ukraina kaitsejo\u0303ud teatasid 17 o\u0303huru\u0308nnakust Vene objektide pihta"}, {"text_idx": "#000048", "text": "Juhan Parts: rohepo\u0308o\u0308re ta\u0308hendaks o\u0303igusriigi allavett laskmist"}, {"text_idx": "#000054", "text": "Reps otsib tsiviilhagis ministeeriumiga kokkulepet, et saaks kohtuasja lo\u0303petada"}]